ᱢᱟᱨᱜᱟᱨᱮᱴ ᱟᱞᱵᱷᱟ

ᱢᱟᱨᱜᱟᱨᱮᱴ ᱟᱞᱵᱷᱟ (ᱡᱟᱱᱟᱢ ᱑᱔ ᱮᱯᱨᱤᱞ ᱑᱙᱔᱒) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱟᱜᱚᱥᱴ ᱒᱐᱑᱔ ᱦᱟᱹᱵᱤᱡ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱟᱡᱚᱥᱛᱷᱟᱱ ᱨᱮᱱ ᱯᱚᱱᱚᱛ ᱜᱚᱢᱠᱮ ᱮ ᱛᱟᱦᱮ ᱠᱟᱱᱟ ᱾ ᱩᱱᱤ ᱫᱚ ᱱᱚᱣᱟ ᱢᱟᱬᱟᱝ ᱨᱮ ᱩᱛᱛᱚᱨᱟᱠᱷᱚᱸᱰ ᱨᱮᱱ ᱯᱚᱱᱚᱛ ᱜᱚᱢᱠᱮ ᱮ ᱛᱟᱦᱮ ᱟᱠᱟᱱᱟ ᱾ ᱩᱱᱤ ᱯᱟᱧᱡᱟᱵᱽ ᱨᱮᱱ ᱯᱚᱱᱚᱛ ᱜᱚᱢᱠᱮ ᱥᱤᱵᱷᱨᱟᱡᱽ ᱯᱟᱛᱤᱞ ᱴᱷᱮᱱ ᱠᱷᱚᱱ ᱨᱟᱡᱚᱥᱛᱷᱟᱱ ᱨᱮᱭᱟᱜ ᱟᱹᱜᱤᱵᱷᱟᱨ ᱛᱮ ᱟᱛᱟᱝ ᱞᱮᱫᱟ, ᱡᱟᱦᱟᱸ ᱫᱚ ᱚᱱᱟ ᱯᱚᱱᱚᱛ ᱨᱮᱭᱟᱜ ᱵᱟᱹᱲᱛᱤ ᱟᱹᱜᱤᱵᱷᱟᱨ ᱮ ᱜᱚᱜ ᱟᱠᱟᱫ ᱛᱟᱦᱮᱸᱱᱟ ᱾ ᱯᱚᱱᱚᱛ ᱜᱚᱢᱠᱮ ᱵᱮᱱᱟᱣ ᱞᱟᱦᱟ ᱨᱮ ᱩᱱᱤ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱢᱤᱫ ᱢᱟᱨᱟᱝ ᱦᱚᱲ ᱮ ᱛᱟᱦᱮᱸ ᱠᱟᱱᱟ ᱟᱨ ᱵᱷᱟᱨᱚᱛ ᱡᱟᱠᱟᱛ ᱠᱚᱝᱜᱽᱨᱮᱥ ᱠᱩᱢᱩᱴ ᱨᱮᱱ ᱥᱮᱞᱮᱫ ᱥᱩᱛᱨᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱨᱮᱱ ᱦᱟᱱᱦᱟᱨ ᱵᱷᱟᱭᱳᱞᱮᱴ ᱟᱞᱵᱷᱟ ᱑᱙᱖᱐ ᱜᱮᱥᱮᱨᱢᱟ ᱨᱮ ᱨᱟᱡᱭᱚ ᱥᱚᱵᱷᱟ ᱨᱮᱱ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾

ᱮᱛᱚᱦᱚᱵ ᱡᱤᱭᱚᱱ
ᱢᱟᱨᱜᱟᱨᱮᱴ ᱟᱞᱵᱷᱟ ᱑᱔ ᱮᱯᱨᱤᱞ ᱑᱙᱔᱒ ᱨᱮ ᱠᱚᱨᱱᱟᱴᱚᱠ, ᱢᱟᱸᱜᱽᱞᱳᱨ ᱨᱮ ᱢᱤᱫ ᱤᱥᱟᱹᱭ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱᱟ, ᱟᱡᱟᱜ ᱡᱟᱱᱟᱢ ᱧᱩᱛᱩᱢ ᱫᱚ ᱢᱟᱨᱜᱟᱨᱮᱴ ᱱᱟᱡᱟᱨᱮᱛᱷ ᱾ ᱩᱱᱤ ᱵᱮᱝᱜᱟᱞᱩᱨᱩ ᱨᱮᱭᱟᱜ ᱢᱟᱭᱩᱱᱴ ᱞᱟᱨᱢᱮᱞ ᱠᱚᱞᱮᱡᱽ ᱠᱷᱚᱱ ᱵᱤ.ᱮ. ᱰᱤᱜᱽᱨᱤ ᱟᱨ ᱱᱚᱣᱟ ᱥᱚᱦᱚᱨ ᱨᱮᱭᱟᱜ ᱜᱮ ᱥᱚᱨᱠᱟᱨᱤ ᱞᱚ ᱠᱚᱞᱮᱡᱽ ᱠᱷᱚᱱ ᱟᱹᱱᱟᱹᱨᱤ ᱰᱤᱜᱽᱨᱤ ᱮ ᱦᱟᱢᱮᱴ ᱞᱮᱫᱟ ᱾ ᱩᱱᱤ ᱟᱡᱟᱜ ᱠᱚᱞᱮᱡᱽ ᱡᱤᱭᱚᱱ ᱨᱮ ᱢᱤᱫ ᱵᱷᱟᱜᱮ ᱠᱟᱛᱷᱟ ᱨᱟᱯᱟᱪᱤᱭᱟᱹ ᱟᱨ ᱯᱟᱹᱴᱷᱩᱭᱟᱹ ᱠᱚᱣᱟᱜ ᱟᱱᱫᱚᱞᱚᱱ ᱨᱮ ᱡᱚᱯᱲᱟᱣ ᱮ ᱛᱟᱦᱮᱸ ᱠᱟᱱᱟ ᱾

ᱟᱞᱵᱷᱟ ᱢᱤᱫ ᱩᱠᱤᱞ ᱞᱮᱠᱟᱛᱮ ᱟᱡᱟᱜ ᱠᱟᱹᱢᱤ ᱠᱚ ᱵᱷᱟᱹᱞᱟᱹᱭ ᱥᱚᱝᱜᱚᱴᱷᱚᱱ ᱥᱟᱶ ᱮ ᱡᱚᱯᱲᱟᱣ ᱞᱮᱫᱟ, ᱢᱩᱪᱟᱹᱫ ᱨᱮ ᱩᱱᱤ ᱡᱩᱣᱟᱹᱱ ᱤᱥᱟᱹᱭ ᱛᱤᱨᱞᱟᱹ ᱜᱟᱶᱛᱟ ᱨᱮᱱ ᱯᱟᱨᱥᱮᱛ ᱮ ᱵᱮᱱᱟᱣ ᱞᱮᱱᱟ ᱾ ᱮᱛᱚᱦᱚᱵ ᱥᱮᱫ ᱩᱱᱤ ᱠᱚᱬᱩᱱᱟ ᱵᱮᱼᱥᱚᱨᱠᱟᱨᱤ ᱥᱚᱝᱥᱛᱷᱟ ᱥᱟᱶ ᱡᱚᱯᱲᱟᱣ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤᱭ ᱛᱷᱟᱯᱚᱱ ᱞᱮᱫᱟ ᱟᱨ ᱡᱟᱦᱟᱸ ᱫᱚ ᱜᱤᱫᱽᱨᱟᱹ ᱟᱨ ᱛᱤᱨᱞᱟᱹ ᱥᱟᱶ ᱡᱚᱯᱨᱟᱣ ᱥᱟᱛᱟᱢ ᱠᱚᱸᱭ ᱢᱮᱫᱼᱞᱩᱛᱩᱨᱟᱜᱼᱟ ᱾
ᱩᱱᱤ ᱒᱔ ᱢᱮ ᱑᱙᱖᱔ ᱥᱮᱨᱢᱟ ᱨᱮ ᱱᱤᱨᱚᱸᱡᱚᱱ ᱛᱷᱚᱢᱟᱥ ᱟᱞᱵᱷᱟ ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ ᱟᱨ ᱩᱱᱠᱤᱱ ᱨᱮᱱ ᱢᱤᱫ ᱠᱩᱲᱤ ᱟᱨ ᱯᱮᱭᱟ ᱠᱚᱲᱟ ᱢᱮᱱᱟᱜ ᱠᱚᱣᱟ, ᱩᱱᱠᱩᱠᱩ ᱢᱩᱸᱫᱽ ᱨᱮ ᱱᱤᱨᱮᱴ ᱟᱞᱵᱷᱟ ᱦᱚᱸ ᱥᱮᱞᱮᱫ ᱢᱮᱱᱟᱭᱟ ᱾ ᱩᱱᱠᱤᱱ ᱡᱩᱲᱤ ᱫᱚ ᱥᱚᱨᱠᱟᱨᱤ ᱞᱚ ᱠᱚᱞᱮᱡᱽ ᱨᱮᱠᱤᱱ ᱧᱟᱯᱟᱢ ᱞᱮᱱᱟ ᱟᱨ ᱱᱤᱛ ᱟᱡ ᱡᱟᱶᱟᱭ ᱢᱤᱫ ᱵᱷᱟᱜᱮ ᱨᱚᱯᱷᱛᱟᱱᱤ ᱵᱮᱯᱟᱨ ᱪᱟᱪᱞᱟᱣᱤᱡᱽ ᱠᱟᱱᱟᱭ, ᱡᱟᱦᱟᱸ ᱛᱮ ᱟᱡ ᱠᱟᱹᱣᱰᱤ ᱜᱚᱲᱚ ᱮ ᱧᱟᱢ ᱟᱠᱟᱫᱟ ᱟᱨ ᱚᱱᱟ ᱜᱮ ᱟᱡᱟᱜ ᱛᱟᱭᱚᱢ ᱛᱮᱱᱟᱜ ᱠᱮᱨᱤᱭᱟᱨ ᱞᱟᱹᱜᱤᱫ ᱠᱟᱹᱢᱤ ᱨᱮ ᱞᱟᱜᱟᱣ ᱞᱮᱱᱟ ᱾
ᱨᱟᱡᱽᱟᱹᱨᱤ
ᱥᱟᱹᱠᱷᱭᱟᱹᱛ

ᱛᱷᱚᱠ: ᱥᱤᱧᱚᱛ ᱨᱮᱱ ᱯᱚᱱᱚᱛ ᱜᱚᱢᱠᱮ
ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱯᱚᱱᱚᱛ ᱜᱚᱢᱠᱮ
ᱛᱷᱚᱠ: ᱜᱳᱣᱟ ᱨᱮᱱ ᱯᱚᱱᱚᱛ ᱜᱚᱢᱠᱮ
ᱛᱷᱚᱠ: ᱜᱩᱡᱽᱨᱟᱴ ᱨᱮᱱ ᱯᱚᱱᱚᱛ ᱜᱚᱢᱠᱮ
ᱛᱷᱚᱠ: ᱨᱟᱡᱚᱥᱛᱷᱟᱱ ᱨᱮᱱ ᱯᱚᱱᱚᱛ ᱜᱚᱢᱠᱮ
ᱛᱷᱚᱠ: ᱩᱛᱛᱚᱨᱟᱠᱷᱚᱸᱰ ᱨᱮᱱ ᱯᱚᱱᱚᱛ ᱜᱚᱢᱠᱮ